Pasiūlymas Tarybos reglamentas kuriuo iš dalies keičiamas Reglamentas (EB) Nr. 1234/2007, nustatantis bendrą žemės ūkio rinkų organizavimą, dėl tam tikrų prekybos paukštiena standartų /* KOM/2008/0336 galutinis - CNS 2008/0108 */





[pic] | EUROPOS BENDRIJŲ KOMISIJA | Briuselis, 28.5.2008 KOM(2008) 336 galutinis 2008/0108 (CNS) Pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 1234/2007, nustatantis bendrą žemės ūkio rinkų organizavimą, dėl tam tikrų prekybos paukštiena standartų (pateikta Komisijos) AIŠKINAMASIS MEMORANDUMAS Į Tarybos reglamentą (EB) Nr. 1234/2007 („Bendras bendro žemės ūkio rinkų organizavimo reglamentas“)įtrauktos Reglamento (EB) Nr. 1906/90 dėl tam tikrų prekybos paukštiena standartų nuostatos. Komisija, taikydama Reglamentą (EB) Nr.853/2004, ketina pasiūlyti leisti naudoti tam tikras nuo paukščių skerdenų paviršių kenksmingas medžiagas šalinančias medžiagas. Dabar galiojanti paukštienos apibrėžtis, nurodyta Tarybos reglamento (EB) Nr. 1234/2007 dalyje, susijusioje su prekyba paukštiena, su tokių medžiagų naudojimu nesuderinama. Paukštienos apibrėžtyje išskirtinai nurodytas apdorojimo būdas šaldymas, atsižvelgiant į technologijų pažangą, yra pernelyg ribojantis. Todėl minėtą apibrėžtį reikėtų priderinti. Dėl šios priežasties reglamento, kuriuo leidžiama naudoti kenksmingas medžiagas šalinančias medžiagas paukštienai, įgyvendinimas priklauso nuo Tarybos reglamento dėl prekybos standartų ir ypač nuo paukštienos apibrėžties pakeitimo. Jei Komisijos pasiūlymas leisti naudoti tas medžiagas nebus priimtas, Komisija šiame pasiūlyme teikiamą apibrėžties pakeitimą išbrauks. Be to, nuostatos dėl prekybos standartų nuo 1990 m. persvarstytos iš esmės nebuvo, nors paukštienos rinka ir jos vartotojų įpročiai nuo to laiko smarkiai pasikeitė. Todėl būtina atnaujinti prekybos paukštiena standartus, atsižvelgiant pirmiausia į technologijų raidą, ir į kai kurių jų principų taikymo sritį įtraukti paukštienos pusgaminius ir gaminius. Atsižvelgiant į tai, kad paukštiena vis dažniau vartojama paukštienos pusgaminių ir gaminių pavidalu, reikėtų paukštienos pusgaminius bei gaminius ir užpiltą sūrimu paukštieną, kuria prekiaujama vis daugiau, įtraukti į prekybos paukštiena standartų taikymo sritį. Vartotojai tikisi kad, kai prekiaujama „šviežia“ paukštiena, tai reiškia, kad mėsa prieš tai nėra buvusi sušaldyta arba greitai sušaldyta, t. y. vartotojui užtikrinama kokybė. Todėl dabar taikomas principas, kad parduodama „šviežia“ paukštiena yra prieš tai nebuvusi sušaldyta arba greitai sušaldyta mėsa, turi būti sugriežtintas ir taip pat taikomas paukštienos pusgaminiams ir gaminiams. Šis pasiūlymas neturi poveikio Bendrijos biudžetui. 2008/0108 (CNS) Pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 1234/2007, nustatantis bendrą žemės ūkio rinkų organizavimą, dėl tam tikrų prekybos paukštiena standartų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, atsižvelgdama į Komisijos pasiūlymą, atsižvelgdama į Parlamento nuomonę, kadangi: 1. 2007 m. spalio 22 d. Tarybos reglamentu (EB) Nr. 1234/2007, nustatančiu bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas)[1], nustatyti tam tikri prekybos paukštiena standartai. 2. Reglamento (EB) Nr. 1234/2007 116 straipsnyje nurodyta, kad paukštienos sektoriaus produktais prekiaujama laikantis minėto reglamento XIV priedo nuostatų. 3. Atsižvelgiant į tai, kad paukštiena vis dažniau vartojama paukštienos pusgaminių ir gaminių pavidalu, reikėtų paukštienos pusgaminius ir gaminius įtraukti į prekybos paukštiena standartų taikymo sritį. 4. Užpilta sūrymu paukštiena, kuriai taikomas KN kodas 0210 99 39, tai pat turi būti įtraukta į prekybos standartų taikymo sritį. 5. Paukštienos apibrėžtyje išskirtinai nurodytas apdorojimo būdas – šaldymas –, atsižvelgiant į technologijų pažangą, yra pernelyg ribojantis. Todėl minėtą apibrėžtį reikėtų priderinti. 6. Laikantis Bendrijos teisės aktų, reglamentuojančių maisto produktų ženklinimą ir jo metodus, ženklinimas ir jo metodai neturi klaidinti pirkėjo, ypač, kai apibūdinant maisto produktą nurodomas jo pobūdis, tapatybė, savybės, sudėtis, kiekis, galiojimo laikas, kilmė arba kilmės šalis, gamybos arba gavybos metodai.. 7. Vartotojams labai svarbu, kokios kokybės paukštiena parduodama, ypač jei ji parduodama šviežia. Todėl kai prekiaujama „šviežia“ paukštiena, vartotojai tikisi kad, tai reiškia, kad mėsa prieš tai nėra buvusi sušaldyta arba greitai sušaldyta, t. y. vartotojui užtikrinama kokybė. 8. Todėl reikia aiškiau apibrėžti principą, pagal kurį paukštiena, įskaitant šviežios paukštienos pusgaminius, parduodama, kaip šviežia mėsa, negali būti prieš tai buvusi sušaldyta. Šiuo tikslu reikėtų priminti, kad į prekybos standartų tikslus yra įtrauktas paukštienos kokybės ir informavimo, atsižvelgiant į vartotojo interesus, gerinimas, ir tuo galima pagrįsti, kad sąvoka „šviežias“ prekybos standartuose būtų apibrėžta griežčiau nei su maisto sauga susijusiuose teisės aktuose. 9. Sušaldyta arba greitai sušaldyta paukštiena ir parduodama turi būti tokiu pavidalu arba panaudota ruošiant kaip sušaldytus arba greitai sušaldytus parduodamus pusgaminius arba gaminant paukštienos gaminius. 10. Reglamente (EB) Nr. 1234/2007 nustatytas A kategorijos suskirstymas į A1 ir A2 nebuvo naudingas ir naudojamas, šį reikalavimą supaprastinimo sumetimais reikėtų panaikinti. 11. Todėl Reglamentas (EB) Nr. 1234/2007 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1234/2007 XIV priedas iš dalies keičiamas pagal šio reglamento priedą. 2 straipsnis Šis reglamentas įsigalioja septintą dieną po jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas PRIEDAS Reglamento (EB) Nr. 1234/2007 XIV priedo B dalis iš dalies keičiama taip: 1) 1 straipsnio 1 dalis pakeičiama taip: "1. Nepažeidžiant šio priedo C dalies dėl perinti skirtų kiaušinių ir viščiukų gamybos bei prekybos taikymui, šios nuostatos taikomos Bendrijoje verslo ar prekybos pagrindu vykdomai prekybai tam tikros rūšies ir pateikimo paukštiena, jos pusgaminiais bei gaminiais bei subproduktais, gauta iš I priedo XX dalyje nurodytų veislių naminių paukščių: - Gallus domesticus , - ančių, - žąsų, - kalakutų, - patarškų. Šios nuostatos taip pat taikomos užpiltai sūrymu paukštienai, kuriai taikomas KN kodas 0210 99 39, nurodytai I priedo XXI dalyje.“ 2) II dalis pakeičiama taip: „II. Apibrėžtys Nepažeidžiant apibrėžčių, kurias Komisija vėliau nustatys šios dalies taikymo tikslais: 1. „paukštiena“: valgomosios naminių paukščių, kurių KN 0105, dalys. 2. „šviežia paukštiena“: „šviežia paukštiena“ – atvėsinimo būdu nestingdyta paukštiena, kuri turi būti nuolat laikoma ne žemesnėje nei – 2° C ir ne aukštesnėje nei 4° C temperatūroje; tačiau valstybės narės gali nustatyti kitus temperatūros reikalavimus, taikomus trumpą laikotarpį išpjaustant ir sandėliuojant šviežią paukštieną mažmeninės prekybos parduotuvėse arba patalpose, esančiose šalia prekybos vietų, kuriose paukštiena išpjaustoma ir sandėliuojama siekiant tiesiogiai ją parduoti vartotojui. 3. „sušaldyta paukštiena“: „sušaldyta paukštiena“ – paukštiena, kuri turi būti sušaldyta kaip galima greičiau, kiek leidžia įprastinė skerdimo tvarka, ir kuri turi būti visuomet laikoma ne aukštesnėje kaip – 12° C temperatūroje. 4. „greitai sušaldyta paukštiena“: paukštiena, kuri turi būti visuomet laikoma ne aukštesnėje kaip -18° C temperatūroje su leistinais nuokrypiais, numatytais 1998 m. gruodžio 21 d. Tarybos direktyvoje 89/108/EEB dėl valstybių narių įstatymų, susijusių su greitai sušaldytais maisto produktais, skirtais žmonių maistui, suderinimo*. 5. „šviežios paukštienos pusgaminiai“: mėsos pusgaminiai, pagaminti iš „šviežios paukštienos“ kaip apibrėžta šiame reglamente. 6. „paukštienos gaminiai“: mėsos gaminiai kaip apibrėžta Reglamento (EB) Nr. 853/2004 I priedo 7.1 punkte, kuriuose mėsa yra paukštiena, kaip vartojama šiame reglamente. * OL L 40, 1989 11 2, p. 51.“ 3) III dalis iš dalies keičiama taip: a) 1 dalies antra pastraipa išbraukiama. b) 2 dalies įžanginis sakinys pakeičiamas taip: „Paukštiena bei jos pusgaminiai parduodami viena iš šių būklių:“ [1] OL L 299, 2007 11 16, p. 1. Reglamentas su paskutiniais pakeitimais, padarytas Reglamentu (EB) Nr. 248/2008 (OL L 76, 2008 3 19, p. 6).